CELEX: C2006/281/16
Language: da
Date: 2006-11-18 00:00:00
Title: Sag C-496/04: Domstolens dom (Første Afdeling) af 14. september 2006 — J. Slob mod Productschap Zuivel (anmodning om præjudiciel afgørelse fra College van Beroep voor het bedrijfsleven — Nederlandene) (Mælk og mejeriprodukter — direkte salg — referencemængde — overskridelse — tillægsafgift på mælk — producentens forpligtelse til at opbevare et lagerregnskab — artikel 7, stk. 1 og 3, i forordning (EØF) nr. 536/93 — supplerende nationale foranstaltninger — medlemsstaternes kompetence)

18.11.2006   
            
            
               DA
            
            
               Den Europæiske Unions Tidende
            
            
               C 281/10
            
         Domstolens dom (Første Afdeling) af 14. september 2006 — J. Slob mod Productschap Zuivel (anmodning om præjudiciel afgørelse fra College van Beroep voor het bedrijfsleven — Nederlandene)
   (Sag C-496/04) (1)
   
   (Mælk og mejeriprodukter - direkte salg - referencemængde - overskridelse - tillægsafgift på mælk - producentens forpligtelse til at opbevare et lagerregnskab - artikel 7, stk. 1 og 3, i forordning (EØF) nr. 536/93 - supplerende nationale foranstaltninger - medlemsstaternes kompetence)
   (2006/C 281/16)
   Processprog: nederlandsk
   Den forelæggende ret
   College van Beroep voor het bedrijfsleven
   Parter i hovedsagen
   
      Sagsøger: J. Slob
   
      Sagsøgt: Productschap Zuivel
   Sagens genstand
   Anmodning om præjudiciel afgørelse — College van Beroep voor het bedrijfsleven — fortolkning af artikel 7, stk. 1, litra f), og artikel 7, stk. 3, i Kommissionens forordning (EØF) nr. 536/93 af 9. marts 1993 om gennemførelsesbestemmelser for tillægsafgiften på mælk og mejeriprodukter (EFT L 57, s. 12) — omfanget af forpligtelsen til at føre »lagerregnskab« for producenter, der råder over en referencemængde for direkte salg — yderligere forpligtelser pålagt af en medlemsstat — spørgsmål ikke stillet af den nationale ret — intet svar fra Domstolen
   Konklusion
   
               1)
            
            
               Artikel 7, stk. 1, første punktum, i Kommissionens forordning (EØF) nr. 536/93 af 9. marts 1993 om gennemførelsesbestemmelser for tillægsafgiften på mælk og mejeriprodukter skal fortolkes således, at den giver en medlemsstat mulighed for i det fornødne omfang at indføre en ordning, som pålægger mejeriproducenter med hjemsted på dens område supplerende regnskabsforpligtelser, der er videregående end dem, som følger af bestemmelsen i denne artikels stk. 1, litra f). Medlemsstatens forvaltning af bemyndigelsen skal være i overensstemmelse med de almindelige fællesskabsretlige principper.
            
         
               2)
            
            
               Fællesskabsretten er ikke til hinder for nationale bestemmelser, hvorved det pålægges mælkeproducenter at gøre optegnelser om produktion af smørmængder og brugen heraf, selv når smørret er blevet destrueret eller forarbejdet til foder, når en effektiv kontrol med nøjagtigheden af de af producenterne førte regnskaber for direkte salg alene på grundlag af fællesskabsretsforskrifterne viser sig vanskelig i den berørte medlemsstat.
            
         
      (1)  EUT C 31 af 5.2.2005.